
Acatist la icoana Maicii Domnului de la Cernigov, Eletskaya 
(11 ianuarie şi 5 februarie) 

Materiale despre icoana Maicii Domnului de la Cernigov, Eletskaya: 

https://www.academia.edu/96383096/Icoana_Maicii_Domnului_de_la_Cernigov_Eletskaya 
1] ianuarie %C5%9Fi 5 februarie 


https://archive.org/details/ic.-md-eletskaya 


https://www.slideshare.net/slideshows/icoana-maicii-domnului-de-la-cernigov-eletskaya-11- 


ianuarie-i-S-februarie/265370283 
&&& 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Ar De Dr dr dr dr Dr dr de Dr Dr dr dr de de dr dr A de dr dr A A 


Xp PP PP 0 E E IE IP IE 3 IE IE II II E XX 


Dr dr de Dr dr de dr de Dr dr de de dr e de dr A de dr A dr dr A dr 


XP PP 2 0 E E IE IP IP 3 5 IE IE II E E E XX 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


Condacul 1 

Voit-ai Preacurată, a ne da nouă darul icoanei tale spre a căuta şi noi icoana desă- 
vârşirii şi în biserică ai apărut, voind a ne zidi şi pe noi pe temelia smereniei ca pe 
niște biserici vii întru care Se odihneşte Tatăl, împreună cu Fiul şi cu Duhul Sfânt, 
iar noi, cu glasuri neîncetate de cântări, strigăm: Bucură-te, Maica luminii, călău- 
zitoarea creștinilor în pământul desăvârşirii! 


Icosul 1 

Îngerii cu frică şi cutremur zboară în jurul icoanei tale, Preacurată, a celei care ţii 
în braţele tale ca pe un Prunc pe Împăratul slavei, spre a ne aduce pe noi, cei în- 
vechiți în păcate, la nevinovăția pruncilor; deci şi noi, cei împresuraţi de tot felul 
de ispite, la tine alergăm și îţi cântăm unele ca acestea: 

Bucură-te, slava Bisericii dreptmăritoare; 

Bucură-te, oglinda prea curată a desăvârşirii; 

Bucură-te, hotarul neapropiat al sfinţeniei; 

Bucură-te, neîncetata uimire a Cetelor îngerești; 

Bucură-te, veselia negrăită a celor mântuiţi; 

Bucură-te, solitoare grabnică a celor necăţiți; 

Bucură-te, surpătoarea tuturor urzelilor celui rău; 

Bucură-te, carte a înțelepciunii duhovniceşti; 

Bucură-te, luminătoarea celor din întunericul neştiinţei; 

Bucură-te, cununa monahilor râvnitori; 

Bucură-te, apărătoare tare la judecata Fiului tău; 

Bucură-te, chezăşuitoarea pocăinţei noastre; 

Bucură-te, Maica luminii, călăuzitoarea creștinilor în pământul desăvârşirii! 


Condacul 2 

Către tine îndreptăm gândurile noastre cele împovărate de păcate, la tine alergăm, 
Maică, în ceasul primejdiei, căci numai tu ca o ploaie a binecuvântării te înduri de 
robii tăi şi îi aşezi în cămara milei tale, ca să cânte ție: Aliluia! 


Icosul 2 

Cununa cântărilor duhovniceşti către tine se îndreaptă, Preacurată, ceea ce ai năs- 
cut nouă pe floarea slavei, pe Hristos Dumnezeul nostru, pe care Cetele îngerești Îl 
laudă neîncetat, iar noi, nădădjduind la a ta milostivire, strigăm: 

Bucură-te, cortul mântuirii noastre; 

Bucură-te, bogăţia slavei cerești; 

Bucură-te, lumina iubitorilor de rugăciune; 
Bucură-te, izbăvirea Evei din moartea cea cumplită; 
Bucură-te, bucuria negrăită a lui Adam; 

Bucură-te, împăcarea noastră cu Dumnezeu; 
Bucură-te, așteptarea celor necăjiţi; 

Bucură-te, ridicarea grabnică a celor căzuţi; 
Bucură-te, odihna celor împovăraţi de ispite; 
Bucură-te, mângâierea sufletelor neputincioase; 
Bucură-te, îmbrățişarea celor aflați prin pocăință; 
Bucură-te, grădină plină de roadele sfințeniei; 
Bucură-te, Maica luminii, călăuzitoarea creștinilor în pământul desăvârşirii! 


Condacul 3 

Biserică a slavei Ziditorului pe tine te ştim, Preacurată, ceea ce ai primit întru tine 
spre sălăşluire pe Împăratul cel neîncăput în ceruri, căruia şi noi împreună cu Cete- 
le îngereşti Îi cântăm: Aliluia ! 


Icosul 3 

Cerul nu poate încăpea stelele minunilor tale, prea binecuvântată, Ceea ce pururea 
luminezi pământul cu strălucirile purtării tale de grijă, cărora ne fă părtași şi pe noi, 
cei care cântăm ție așa: 

Bucură-te, soare al minunilor cereşti; 

Bucură-te, lumina bucuriei drepuilor; 

Bucură-te, stea povăţuitoare către Răsărit; 

Bucură-te, rază purtătoare a slavei de sus; 

Bucură-te, luminătoarea celor smeriți; 

Bucură-te, întunecarea duhurilor răutăţi; 

Bucură-te, risipirea întunericului necredinţei; 

Bucură-te, ridicarea poverii celor căzuţi; 

Bucură-te, întărirea celor osteniți de nevoinţă; 

Bucură-te, aprinderea focului iubirii cereşti; 

Bucură-te, liman minunat al rugătorilor; 

Bucură-te, strălucire a slavei mai presus de minte; 

Bucură-te, Maica luminii, călăuzitoarea creștinilor în pământul desăvârşirii! 


Condacul 4 

Îngerii înconjoară cu dragoste sfânta ta icoană, iar noi cu gânduri smerite o împo- 
dobim şi cu lacrimi aducem înaintea ta rugile noastre neiscusite, cântând cu mulţu- 
mire: Aliluia? 

Icosul 4 

Cu rugăciunea tîmbrăţişezi tot pământul cel plin de lacrimile necazurilor, iar noi 
sub aripile rugăciunii cuprindem cinstită icoana ta şi aducem ţie laude smerite ca 
acestea: 

Bucură-te, îmbrăţişarea fulor lui Dumnezeu; 

Bucură-te, casă a slavei Tatălui; 

Bucură-te, odihna netulburată a Cuvântului; 

Bucură-te, sălaş minunat al darurilor Duhului; 

Bucură-te, cărare către vârful smereniei; 

Bucură-te, glasul rugăciunii smerite; 

Bucură-te, aflarea celor pierduţi în păcat; 

Bucură-te, haina mântuirii credincioşilor; 

Bucură-te, ridicarea celor căzuţi în întristare; 

Bucură-te, chemarea celor necăjiţi de ispite; 

Bucură-te, liniștea celor din mijlocul lumi; 

Bucură-te, tăcerea rugătoare a pustnicilor; 

Bucură-te, Maica luminii, călăuzitoarea creștinilor în pământul desăvârşirii! 


Condacul 5 
Cu darul rugăciunii tale hrăneşte-ne pe noi, cei slăbănogiți de păcat, ca să ne lumi- 
năm şi noi cu darul tău şi să ne alăturăm Ingerilor în cântarea de: Aliluia! 


Icosul 5 

Rai prea dorit te-ai arătat, Curată, dintru care cetele de Sfinţi au cules roadele bu- 
curiilor duhovniceşti, iar noi, dobândind ale tale îndurări, săltăm cu picior vesel al 
gândului, cântând aşa: 

Bucură-te, Maică iubitoare de desăvârşire; 

Bucură-te, acoperământul cald al pustnicilor; 

Bucură-te, apărătoarea nebiruită a credincioşilor; 

Bucură-te, bogăţie a slavei cerești; 

Bucură-te, liman al monahilor desăvârşiți; 

Bucură-te, surparea tulburărilor lumești; 

Bucură-te, icoană vie a înţelepciunii; 

Bucură-te, izvor nesecat de daruri cerești; 

Bucură-te, curgere neîncetată a înțelepciunii; 

Bucură-te, mana cea cerească a moștenitorilor vieții; 

Bucură-te, vie din care am cules roadele mântuirii; 

Bucură-te, munte sfânt al drepţilor lui Dumnezeu; 

Bucură-te, Maica luminii, călăuzitoarea creștinilor în pământul desăvârşirii! 

Condacul 6 

În ceasul sfârşitului meu să îmi fii mie apărătoare de năvala cea cumplită a duhu- 
rilor răutăţii, căci nu am eu nici o faptă bună pe care să o aduc înaintea Domnului, 
ci doar nădejdea mijlocirii tale, pentru care cânt: Aliluia! 


Icosul 6 

Floare a Raiului pe tine te știm, Ceea ce mireasma rugăciunilor tale o ai împrăştiat 
în tot pământul, care cu mulțumire strigă către tine: 

Bucură-te, adiere a milei dumnezeieşti; 

Bucură-te, hotar al sfinţeniei neapropiate; 

Bucură-te, masă duhovnicească gătită credincioşilor; 

Bucură-te, turn al înțelepciunii duhovniceşti; 

Bucură-te, mare a darurilor cerești; 

Bucură-te, fulger al judecății milostive; 

Bucură-te, trezirea conștiinţelor celor adormite; 

Bucură-te, far luminător al sufletelor întunecate; 

Bucură-te, cercetarea celor istoviţi de întristare; 

Bucură-te, dulceaţa rugăciunii curate a Sfinților; 

Bucură-te, aşteptarea celor prigoniți; 

Bucură-te, lucrătoare a voii Stăpânului ceresc; 

Bucură-te, Maica luminii, călăuzitoarea creștinilor în pământul desăvârşirii! 


Condacul 7 
Pântecele tău s-a făcut nouă izvor al Vieţii, prin care şi sufletele noastre cele uscate 
de arşiţa păcatului s-au bucurat de binecuvântarea Domnului, cântând: Aliluia! 


Icosul 7 

Toţi iubitorii de cântări duhovniceşti se adună înaintea icoanei tale, aducându-ți din 
adâncul inimii laude de mulţumire, căci tu eşti cu adevărat Ceea ce iei în mâinile 
tale sufletele noastre şi le scoţi din întunericul păcatului, ca să îţi cânte: 

Bucură-te, vas ales al Mântuitorului lumii; 

Bucură-te, icoana prea dorită a imnografilor; 

Bucură-te, dulcea cântare a psalţilor; 

Bucură-te, prea dorită vedere a iconarilor; 

Bucură-te, adânc nemăsurat al tainelor; 

Bucură-te, rug nemistuit al iubirii dumnezeiești; 

Bucură-te, înțelepciune mai presus de minte a imnografilor; 

Bucură-te, munte înalt al desăvârşirii cereşti; 

Bucură-te, întâlnirea noastră de pe calea rugăciuni; 

Bucură-te, minune mai presus de orice minune; 

Bucură-te, slava cea negrăită a fecioniei; 
Bucură-te, apărătoare nebiruită a iubitorilor de feciorie; 
Bucură-te, Maica luminii, călăuzitoarea creștinilor în pământul desăvârşirii! 


Condacul 8 

Ca o minune înfricoşătoare a fost naşterea ta din dreapta ta maică, Sfânta Ana, iar 
noi, cei care voim să dobândim pocăință, risipind blestemul nerodirii sufleteşti, 
cântăm cu bucurie: Aliluia! 


Icosul 8 

Îngerii cu glasuri înălțătoare măresc negrăita slavă de care te-ai învrednicit, iar noi, 
cei care cu picior vesel alergăm pe calea rugăciunii, îţi culegem flori de cântări ca 
acestea: 

Bucură-te, Împărăteasa pururea slăvită a îngerilor; 

Bucură-te, Maica iubitorilor de feciorie; 

Bucură-te, mlădiță plină de roadele iubirii; 

Bucură-te, viță din care am cules strugurii milostivirii; 

Bucură-te, chemarea tainică a iubitorilor de Adevăr; 

Bucură-te, întărirea cea nebiruită a pustnicilor; 

Bucură-te, deschiderea minţii celor smeriți; 

Bucură-te, cufăr al tainelor nedescoperite; 

Bucură-te, crin răsărit în pământul făgăduinţei; 

Bucură-te, pajişte plină de miresmele înțelepciunii; 

Bucură-te, tăcere ce se aşterne peste tăcerea rugătorilor; 

Bucură-te, armă nebiruită în războiul duhovnicesc; 

Bucură-te, Maica luminii, călăuzitoarea creștinilor în pământul desăvârşirii! 


Condacul 9 

Ochi milostiv al Bisericii pe tine te ştim, Ceea ce priveşti în cartea sufletelor noa- 
stre cu bunăvoință și ne scrii nouă cuvânt de mântuire, ca să fim scrişi şi noi în 
Cartea vieții în cântări îngereşti de: Aliluia! 


Icosul 9 

Cu condeiul rugăciunii tale scrie-mi şi mie Curată, cuvânt de mântuire la judecata 
Fiului tău, căci tremur ca un făcător de rele, de vreme ce mă ştiu eu împovărat cu 
grele păcate, dar nu încetez a striga către tine așa: 

Bucură-te, burete ce ştergi osânda neascultării,; 

Bucură-te, carte a înțelepciunii de sus; 

Bucură-te, condei ce ne scrie în Cartea vieţii; 

Bucură-te, risipitoarea tulburării diavoleşști; 

Bucură-te, ajutătoare tare a celor nedreptățiți; 

Bucură-te, legarea rănilor noastre sufleteşti; 

Bucură-te, mir ce ne călăuzeşte spre cămara Mirelui; 

Bucură-te, palat de aur al Împăratului slavei; 

Bucură-te, înălțimea cântărilor duhovnicești; 

Bucură-te, minte mai presus de minţile cerești; 

Bucură-te, ştiutoare a tainelor neapropiate; 

Bucură-te, pururea rugătoare pentru mântuirea creștinilor; 

Bucură-te, Maica luminii, călăuzitoarea creștinilor în pământul desăvârşirii! 


Condacul 10 

Corabie a rugăciunii care ne porți către limanurile păcii lui Hristos pe tine te cu- 
noaştem, fericită, Ceea ce prin naşterea ta ne-ai scos pe noi din adâncurile pierzării, 
ca să cântăm ţie: Aliluia! 


Icosul 10 

Pe calea poruncilor Domnului îndreptează-ne Stăpâna lumii, ceea ce ai născut pe 
calea cea adevărată, prin care lumea a fost scoasă de pe căile pierzării veşnice, ca 
să cânte ție cu mulțumire: 

Bucură-te, Maică a Împăratului celui milostiv; 

Bucură-te, aflarea celor părăsiți de nădejde; 

Bucură-te, căutarea celor doborâţi de întristare; 

Bucură-te, cale a mântuirii credincioşilor; 

Bucură-te, îndemn tainic către rugăciune neîncetată; 

Bucură-te, păzitoare neîncetată a celor care îţi slujesc în lume; 

Bucură-te, a monahilor turn de biruință; 

Bucură-te, fulger înfricoşător duhurilor răutăţii; 

Bucură-te, liniştea celor iubitori de pace; 

Bucură-te, bunăvoința noastră la Tronul ceresc; 

Bucură-te, încetarea dreptei mânii a lui Dumnezeu; 

Bucură-te, apărătoare grabnică de toate cursele celui rău; 

Bucură-te, Maica luminii, călăuzitoarea creștinilor în pământul desăvârşirii! 


Condacul 11 

Tu eşti nădejdea mântuirii noastre, Preacurată, căci în toate nevoile şi încercările 
noastre ne-ai fost ajutătoare, ca pururea să îți mulțumim şi să cântăm Domnului: 
Aliluia! 


Icosul 11 

Nu se pricepe nici o minte îngerească şi pământească a te mări pe tine după înăl- 
țimea desăvârşirii tale, dar ca să nu ne arătăm nemulţumitori purtării tale de grijă, 
cântăm ţie: 

Bucură-te, foc nemistuit al iubirii cerești; 

Bucură-te, oglindă a Vieţu celei veşnice; 

Bucură-te, întărirea celor gârboviți de neputinţă; 

Bucură-te, gândul cel smerit al credincioşilor; 

Bucură-te, cercetarea grabnică a celor necăjiţi; 

Bucură-te, scut al mântuirii credincioşilor; 

Bucură-te, viță plină de roadele ascultării; 

Bucură-te, stâlp al mântuirii credincioşilor; 

Bucură-te, bucuria sufletelor smerite; 

Bucură-te, chemarea celor necăşiţi; 

Bucură-te, scăparea celor nedreptățiți; 

Bucură-te, adiere lină a înţelepciunii; 

Bucură-te, Maica luminii, călăuzitoarea creștinilor în pământul desăvârşirii! 


Condacul 12 

Înaintea icoanei tale descoperim toate neputinţele noastre trupești și toate durerile 
sufleteşti, iar tu, ca una care ai născut pe Doctorul desăvârșit cel fără de plată, dă- 
ne tămăduire desăvârşită, ca să-ți cântăm: Aliluia! 


Icosul 12 

Ca una care ai născut pe Împăratul îngerilor, pe noi, cei împovăraţi de multe păca- 
te, ne povăţuieşte la pocăință, ca să ne curăţim haina sufletelor în lacrimile umilin- 
țel şi să strigăm ţie cu gând curat: 

Bucură-te, povăţuitoare fierbinte spre mântuire; 

Bucură-te, chemarea celor doborâţi de păcat; 

Bucură-te, aflarea celor răpiți de patimi; 

Bucură-te, liniștea celor împăcaţi cu Dumnezeu; 

Bucură-te, apărătoare nebiruită a credincioşilor; 

Bucură-te, pavăză tare a celor din lupta duhovnicească; 

Bucură-te, alungarea grabnică a taberelor diavoleşti; 

Bucură-te, casă a înţelepciunii celei de sus; 

Bucură-te, pacea iubitorilor de rugăciune; 

Bucură-te, podoabă a iubitorilor de Adevăr; 

Bucură-te, lumina celor de pe marea vieții; 

Bucură-te, corabie plină de bogății cerești; 

Bucură-te, Maica luminii, călăuzitoarea creștinilor în pământul desăvârşirii! 

Condacul 13 (de 3 ori) 

O, Maică prea slăvită, limanul mântuirii noastre, caută cu milostivire spre robii tăi 
în vremea călătoriei lor pe pământ, dar mai ales în ceasul judecății Fiului tău, ră- 
pindu-ne pe noi din mâinile osândirii şi arătându-ne moştenitori ai Vieţii celei veş- 
nice, ca să cântăm ţie: Aliluia! 


Se spune iarăşi: 


Icosul 1 

Îngerii cu frică şi cutremur zboară în jurul icoanei tale, Preacurată, a celei care ţii 
în braţele tale ca pe un Prunc pe Împăratul slavei, spre a ne aduce pe noi, cei în- 
vechiți în păcate, la nevinovăția pruncilor; deci și noi, cei împresurați de tot felul 
de ispite, la tine alergăm și îţi cântăm unele ca acestea: 

Bucură-te, slava Bisericii dreptmăritoare; 

Bucură-te, oglinda prea curată a desăvârşirii; 

Bucură-te, hotarul neapropiat al sfințeniei; 

Bucură-te, neîncetata uimire a Cetelor îngerești; 

Bucură-te, veselia negrăită a celor mântuiți; 

Bucură-te, solitoare grabnică a celor necăjiţi; 

Bucură-te, surpătoarea tuturor urzelilor celui rău; 

Bucură-te, carte a înțelepciunii duhovniceşti; 

Bucură-te, luminătoarea celor din întunericul neștiinţei; 

Bucură-te, cununa monahilor râvnitori; 

Bucură-te, apărătoare tare la judecata Fiului tău; 

Bucură-te, chezăşuitoarea pocăinţei noastre; 

Bucură-te, Maica luminii, călăuzitoarea creștinilor în pământul desăvârşirii! 


Condacul 1 

Voit-ai Preacurată, a ne da nouă darul icoanei tale spre a căuta şi noi icoana desă- 
vârşirii ŞI în biserică ai apărut, voind a ne zidi şi pe noi pe temelia smereniei ca pe 
nişte biserici vii întru care Se odihnește Tatăl, împreună cu Fiul şi cu Duhul Sfânt, 
iar noi, cu glasuri neîncetate de cântări, strigăm: Bucură-te, Maica luminii, călău- 
zitoarea creștinilor în pământul desăvârşirii ! 

